Diari Oficial de la Generalitat Valenciana


Sumari del DOGV 4845, del 20-09-2004 (2004/9264)

RESOLUCIÓ de 13 de setembre de 2004, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/9264


Data del document
:   13-09-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * professió de la comunicació
    * disseny del producte
    * ciències biològiques
    * concurs administratiu
    * universitat
    * treball temporal
    * professió de la informació
    * professió de la informàtica
    * personal docent
    * ciència econòmica
    * professió jurídica
    * enginyer
    * química
    * professió de l'urbanisme

RESOLUCIÓ de 13 de setembre de 2004, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat. [2004/9264]
  
De conformitat amb el que disposa la Llei Orgànica 6/2001, de 21 de desembre, d'Universitats, el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, els Estatuts d'aquesta Universitat, aprovats per Decret 523/2003, de 19 de decembre, del Consell de la Generalitat Valenciana i l'acord del Consell de Govern, de 24 de juliol de 2003, pel qual s'aproven els criteris d'aplicació per a la selecció de professorat contractat, s'obri procés de selecció de professorat associat per a la contractació en règim laboral, d'acord amb les bases següents:
  
1. Objecte de la convocatòria
  
Aquesta convocatòria té per objecte la constitució de borses de treball de professorat associat, amb les característiques que figuren en l'annex I, a les quals caldrà acudir per a la cobertura de necessitats de docència sobrevingudes en aquesta Universitat.
  
2) Requisits dels aspirants
  
Les persones que desitgen participar en aquesta convocatòria hauran de reunir els requisits següents:
  
1. Tenir complits els 18 anys i no superar l'edat de jubilació.
  
2. No haver sigut separats mitjançant expedient disciplinari del servei de l'administració de l'Estat, o de l'administració autònoma o local, ni trobar-se inhabilitats per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
3. No patir malaltia ni defecte físic o psíquic que impedisca l'exercici de les funcions corresponents a les places convocades.
  
4. Estar exercint fora de l'àmbit universitari una activitat laboral, professional o de l'administració pública per a la qual capacite el títol que posseeix la persona interessada, durant un període mínim de 3 anys dins dels 5 últims.
  
Aquesta Universitat no podrà contractar com a professorat associat personal docent i investigador funcionari en actiu en qualsevol altra universitat, ni aquelles persones que pertanyen a la comunitat universitària de la Universitat Politècnica de València.
  
5. En el cas de sol·licitants nacionals d'estats que no siguen membres de la UE, tenir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
3) Sol·licituds
  
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria a través de la pàgina web: www.upv.es/rrhh).
  
La presentació de sol·licituds es realitzarà en el Registre General de la Universitat, siti a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Caldrà presentar una sol·licitud (en doble exemplar) per a cada borsa a què es vulga concursar, tot indicant el codi d'aquesta. Cas que es convoquen diverses places amb el mateix perfil i les mateixes característiques i que estiguen agrupades en la convocatòria, s'haurà de presentar únicament una sol·licitud per a totes.
  
El termini per a presentar les sol·licituds serà de 10 dies hàbils comptadors a partir de l'endemà de la publicació d'aquesta convocatòria en el DOGV.
  
Els drets de participació seran de 23,74 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 7900301887, especificant en el resguard el nom i els cognoms, i el codi de la borsa que conforma el concurs en què es desitja participar.
  
A cada sol·licitud haurà d'adjuntar-se un únic exemplar de la documentació següent:
  
a) Fotocòpia del document nacional d'identitat o passaport.
  
b) Original del resguard que justifique el pagament de 23,74 euros en concepte de drets de participació.
  
c) Currículum, segons el model inclòs en l'annex IV, i que es facilitarà en els departaments o en el Registre.
  
d) Fotocòpia del títol acadèmic, certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds no s'admetran nous mèrits.
  
e) Per a acreditar l'exercici de l'activitat professional remunerada:
  
- El professional que treballe per compte propi, mitjançant fotocòpia del pagament de l'impost d'activitats econòmiques o mitjançant fotocòpia de les declaracions trimestrals dels pagaments a compte del IRPF.
  
- El professional que treballe per compte d'altri, mitjançant fotocòpia de contractes visats o informe de vida laboral expedit per la Tresoreria General de la Seguretat Social. Cas de ser empleats públics, certificat de serveis expedit per la unitat de personal corresponent.
  
f) Permís de residència, segons es detalla en el requisit 5 de l'apartat 2) Requisits dels aspirants.
  
4) Llista d'admesos
  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant exposició de les corresponents llistes en el tauler d'anuncis del Departament.
  
Seran motius d'exclusió:
  
- Presentar la sol·licitud fora del termini establit.
  
- No haver-hi satisfet els drets de participació.
  
- No acreditar el compliment dels requisits 1, 4 i 5 de l'apartat 2) Requisits dels Aspirants.
  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
  
5) Procés de selecció
  
El procés de selecció constarà de dues fases:
  
1a. Concurs de mèrits en què es valoraran els mèrits acreditats pels aspirants. Es valorarà fins a un màxim de 10 punts. Per a superar aquesta fase del procés de selecció serà necessari aconseguir un mínim de 3 punts.
  
2a. Entrevista. En el cas que diversos aspirants superen la fase de concurs, la comissió els citarà a una entrevista per a perfilar la selecció definitiva. Aquesta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent. Aquesta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.
  
6) Comissió de selecció
  
Els mèrits dels aspirants seran jutjats per comissions de selecció, que tindran la composició següent:
  
- Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.
  
- Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.
  
- Així mateix, formarà part de la comissió, en els termes establits en la normativa laboral aplicable, un representant del comité d'empresa que tinga la condició de professor de la Universitat Politècnica de València.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els membres de les comissions s'abstindran d'intervenir quan es done alguna de les circumstàncies previstes en els articles 28 i 29 de l'esmentada Llei 30/1992.
  
7) Desenvolupament del procés de selecció
  
En la sessió de constitució la comissió de selecció elaborarà, d'acord amb el barem aplicable a cada figura contractual, els criteris de valoració dels mèrits dels aspirants, que hauran de publicar-se en el tauler d'anuncis del Departament.
  
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar l'esmena d'aquella documentació presentada que es considere insuficient.
  
Valorats els mèrits dels aspirants, la comissió de selecció farà pública aquesta valoració en el tauler d'anuncis del Departament.
  
Es convocarà els aspirants que superen la fase de concurs per a realitzar l'entrevista amb la comissió mitjançant anunci publicat en el tauler del Departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.
  
8) Resolució del concurs
  
Finalitzat el procés de selecció, la comissió conformarà una relació dels aspirants, ordenats segons la puntuació obtinguda en el procés de selecció, que s'obtindrà sumant les qualificacions del concurs i la valoració de l'entrevista personal. En aquesta relació es farà constar la qualificació obtinguda per cadascun dels aspirants que han superat el concurs i l'entrevista personal, en cada apartat del barem així com en la fase d'entrevista i la puntuació final.
  
La comissió de selecció elevarà al rector la relació d'aspirants que han aprovat les dues fases del procés de selecció amb els quals conformaran les borses de treball. Per a confeccionar aquesta relació, se sumaran les qualificacions obtingudes per cada aspirant en la fase de concurs i en l'entrevista personal. A continuació s'ordenarà per ordre de puntuació de major a menor.
  
Aquesta relació es publicarà en el tauler d'anuncis del Departament, així com un certificat en què es farà constar el dia en què es va exposar en l'esmentat tauler d'anuncis. L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
  
Finalment, es traslladaran al Servei de Recursos Humans les actes del concurs, i es constituirà amb els aspirants que hagen superat les dues fases del procés de selecció la llista de reserva s a la qual s'acudirá per cobrir futures necessitats docents.
  
9) Característiques dels contractes
  
Tipus de contracte: contracte laboral de naturalesa especial (art. 2.2 del Decret 174/2002).
  
Jornada: dedicació a temps parcial.
  
Activitats a exercir: tasques exclusivament docents, en l'àrea de coneixement que figura en l'annex I.
  
Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat, sent per a l'exercici 2004 les que tot seguit s'indiquen en funció de la dedicació (retribució bruta anual):
  
Dedicació P06 6.549,56 euros.
  
Dedicació P05 5.458,34 euros.
  
Dedicació P04 4.366,86 euros.
  
Dedicació P03 3.275,26 euros.
  
10) Validesa temporal de les borses de treball
  
Les borses de treball tindran validesa per a dos cursos acadèmics, tret que el departament propose la constitució d'una nova borsa. En tot cas, regiran per al curs acadèmic 2004-2005.
  
11) Documentació
  
Els candidats proposats per a la provisió de les places hauran de presentar la documentació següent:
  
a) Fotocòpia del DNI o passaport.
  
b) Fotocòpia compulsada del títol.
  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
  
e) Declaració jurada de no pertanyer a la comunitat universitària de la Universitat Politècnica de València, (becari, alumne, doctorando, etc.) segons consta en el requisit 4 de l'apartat 2) Requisits dels aspirants.
  
12) Formalització i firma dels contractes
  
Amb anterioritat a l'inici de la prestació de serveis, el candidat haurà de presentar la documentació indicada anteriorment, que acredite que reuneix tots els requisits assenyalats en la convocatòria, i realitzarà la formalització i la firma del contracte i l'alta en el règim de seguretat social corresponent.
  
La subscripció dels contractes com a personal docent i investigador contractat per a nacionals de països no membres de la UE, es condiciona a la possessió o l'obtenció del permís de residència/treball (o excepció de permís de treball), dins del termini d'incorporació.
  
Cas de no formalitzar-se el contracte en el termini anteriorment indicat, el candidat proposat decaurà en el seu dret i es durà a terme la contractació de l'aspirant següent, per ordre de puntuació.
  
13) Recursos
  
Contra les resolucions del Departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de la publicació d'aquestes resolucions. El recurs es podrà interposar davant l'òrgan que va dictar l'acte que s'impugna o davant el Rectorat de la Universitat Politècnica de València, com a òrgan competent per a resoldre'l.
  
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el DOGV, davant els òrgans de la jurisdicció contenciosa administrativa de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant el rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que es considere convenient.
  
València, 13 de setembre de 2004.- El vicerector de Personal Docent i Investigador: Jaime Gómez Hernández (Per d. de f. del rector de data 27.08.04).
  
ANNEX I
  
RELACIÓ I CATEGORIA DE LES PLACES OFERIDES
  
CONVOCATÒRIA: C6/04
  
COMPOSICIÓ ARQUITECTÒNICA
  
Àrea: Composició Arquitectònica
  
- Localitat: Alcoi
  
No. de Places: Codis(s) de la(s) plaça(s): S-3333
  
Categoria: ASSO/1
  
Perfil:Composició Arquitectònica.
  
COMUNICACIÓ AUDIOVISUAL, DOC. E Hª ART
  
Àrea: Biblioteconomia i Documentació
  
- Localitat: València
  
No. de Places: Codis(s) de la(s) plaça(s): S-3636
  
Categoria: ASSO/1
  
Perfil:Biblioteconomia i Documentació.
  
Àrea: Comunicació Audiovisual i Publicitat
  
- Localitat: Gandia
  
No. de Places: 1 Codis(s) de la(s) plaça(s): S-3635
  
Categoria: ASSO/1
  
Perfil:Comunicació Audiovisual i Publicitat.
  
DIBUIX
  
Àrea: Dibuix
  
- Localitat: València
  
No. de Places: Codis(s) de la(s) plaça(s): S-3340
  
Categoria: ASSO/1
  
Perfil:Animació.
  
- Localitat: València
  
No. de Places: Codis(s) de la(s) plaça(s): S-3341
  
Categoria: ASSO/1
  
Perfil:Disseny Bàsic.
  
ECONOMIA I CIÈNCIES SOCIALS
  
Àrea: Comercialització i Investigació de Mercats
  
- Localitat: Gandia
  
No. de Places: Codis(s) de la(s) plaça(s): S-3346
  
Categoria: ASSO/1
  
Perfil:Comercialització e Investigació de Mercats.
  
Àrea: Economia Aplicada
  
- Localitat: Gandia
  
No. de Places: Codis(s) de la(s) plaça(s): S-3549
  
Categoria: ASSO/1
  
Perfil:Economia Aplicada.
  
Àrea: Economia Financera i Comptabilitat
  
- Localitat: Alcoi
  
No. de Places: Codis(s) de la(s) plaça(s): S-3476
  
Categoria: ASSO/1
  
Perfil:Economia Financera i Comptabilitat.
  
- Localitat: Gandia
  
No. de Places: Codis(s) de la(s) plaça(s): S-3669
  
Categoria: ASSO/1
  
Perfil:Economia Financera i Comptabilitat.
  
- Localitat: València
  
No. de Places: Codis(s) de la(s) plaça(s): S-3344
  
Categoria: ASSO/1
  
Perfil:Economia Financera i Comptabilitat.
  
Àrea: Economia, Sociologia i Política Agrària
  
- Localitat: Gandia
  
No. de Places: Codis(s) de la(s) plaça(s): S-3351
  
Categoria: ASSO/1
  
Perfil:Economia, Sociologia i Política Agrària.
  
ECOSISTEMES AGROFORESTALS
  
Àrea: Botànica
  
- Localitat: València
  
No. de Places: Codis(s) de la(s) plaça(s): SR3
  
Categoria: ASSO/1
  
Perfil:Botànica.
  
- Localitat: Gandia
  
No. de Places: Codis(s) de la(s) plaça(s): S-3428
  
Categoria: ASSO/1
  
Perfil:Botànica.
  
Àrea: Ecologia
  
- Localitat: Gandia
  
No. de Places: Codis(s) de la(s) plaça(s): SL12
  
Categoria: ASSO/1
  
Perfil:Ecologia.
  
ENGINYERIA DE CONSTR. I PROJ. ING. CIVIL
  
Àrea: Enginyeria de la Construcció
  
- Localitat: València
  
No. de Places: Codis(s) de la(s) plaça(s): S-3600
  
Categoria: ASSO/1
  
Perfil:Enginyeria de la Construcció.
  
- Localitat: València
  
No. de Places: Codis(s) de la(s) plaça(s): S-3470
  
Categoria: ASSO/1
  
Perfil:Projectes d'Enginyeria.
  
ENGINYERIA DE SISTEMES I AUTOMÀTICA
  
Àrea: Enginyeria de Sistemes i Automàtica
  
- Localitat: Alcoi
  
No. de Places: Codis(s) de la(s) plaça(s): S-3451
  
Categoria: ASSO/1
  
Perfil:Enginyeria de Sistemes i Automàtica.
  
- Localitat: València
  
No. de Places: Codis(s) de la(s) plaça(s): S-3424
  
Categoria: ASSO/1
  
Perfil:Enginyeria de Sistemes i Automàtica.
  
ENGINYERIA I INFRAESTRUCT. TRANSPORTS
  
Àrea: Enginyeria i Infraestructura dels Transports
  
- Localitat: València
  
No. de Places: Codis(s) de la(s) plaça(s): S-3643
  
Categoria: ASSO/1
  
Perfil:Camins i Aeroports. Ferms.
  
- Localitat: València
  
No. de Places: Codis(s) de la(s) plaça(s): S-3659
  
Categoria: ASSO/1
  
Perfil:Enginyeria de Tràfic. Nucs i Geometria d'Obres Lineals.
  
ENGINYERIA HIDRÀULICA I MEDI AMBIENT
  
Àrea: Enginyeria Hidràulica
  
- Localitat: València
  
No. de Places: Codis(s) de la(s) plaça(s): S-3654
  
Categoria: ASSO/1
  
Perfil:Obres i Recursos Hidràulics.
  
ENGINYERIA RURAL I AGROALIMENTÀRIA
  
Àrea: Enginyeria Agroforestal
  
- Localitat: València
  
No. de Places: Codis(s) de la(s) plaça(s): S-3590
  
Categoria: ASSO/1
  
Perfil:Enginyeria Agroforestal.
  
ENGINYERIA TÈXTIL I PAPERERA
  
Àrea: Enginyeria Tèxtil i Paperera
  
- Localitat: Alcoi
  
No. de Places: Codis(s) de la(s) plaça(s): SL18
  
Categoria: ASSO/1
  
Perfil:Enginyeria Tèxtil i Paperera.
  
ORGANITZACIÓ D'EMPRESES, E.F. I CONTAB.
  
Àrea: Organització d'Empreses
  
- Localitat: València
  
No. de Places: Codis(s) de la(s) plaça(s): S-3421
  
Categoria: ASSO/1
  
Perfil:Gestió Administrativa. Gestió i Direcció de RRHH.
  
- Localitat: València
  
No. de Places: Codis(s) de la(s) plaça(s): S-3380
  
Categoria: ASSO/1
  
Perfil:Direcció Estratègica i Política d'Empreses. Emprenedors.
  
PROJECTES ARQUITECTÒNICS
  
Àrea: Projectes Arquitectònics
  
- Localitat: València
  
No. de Places: Codis(s) de la(s) plaça(s): S-3645
  
Categoria: ASSO/1
  
Perfil:Projectes Arquitectònics.
  
QUÍMICA
  
Àrea: Edafologia i Química Agrícola
  
- Centre: U.P.V.
  
No. de Places: Codis(s) de la(s) plaça(s): S-3440
  
Categoria: ASSO/1
  
Perfil:Edafologia i Química Agrícola.
  
Àrea: Química Analítica
  
- Centre: U.P.V.
  
No. de Places: Codis(s) de la(s) plaça(s): SR6
  
Categoria: ASSO/1
  
Perfil:Química Analítica.
  
Àrea: Química Inorgànica
  
- Centre: U.P.V.
  
No. de Places: Codis(s) de la(s) plaça(s): SR12
  
Categoria: ASSO/1
  
Perfil:Química Inorgànica.
  
Àrea: Química Orgànica
  
- Centre: U.P.V.
  
No. de Places: Codis(s) de la(s) plaça(s): SL11
  
Categoria: ASSO/1
  
Perfil:Química Orgànica.
  
URBANISME
  
Àrea: Dret Constitucional
  
- Localitat: València
  
No. de Places: Codis(s) de la(s) plaça(s): S-3629
  
Categoria: ASSO/1
  
Perfil:Dret Constitucional.
  
Àrea: Dret del Treball i de la Seguretat Social
  
- Localitat: València
  
No. de Places: Codis(s) de la(s) plaça(s): S-R4A
  
Categoria: ASSO/1
  
Perfil:Dret del Treball i de la Seguretat Social.
  
- Localitat: Alcoi
  
No. de Places: Codis(s) de la(s) plaça(s): S-R4B
  
Categoria: ASSO/1
  
Perfil:Dret del Treball i de la Seguretat Social.
  
Àrea: Dret Mercantil
  
- Localitat: València
  
No. de Places: Codis(s) de la(s) plaça(s): S-3439
  
Categoria: ASSO/1
  
Perfil:Dret Mercantil.
  
Àrea: Urbanística i Ordenació del Territori
  
- Localitat: València
  
No. de Places: Codis(s) de la(s) plaça(s): S-3483
  
Categoria: ASSO/1
  
Perfil:Jardineria i Paisatge.
  
- Localitat: València
  
No. de Places: Codis(s) de la(s) plaça(s): S-3627
  
Categoria: ASSO/1
  
Perfil:Transport i Territori. Ordenació del Territori i Medi Ambient. Planificació Territorial.
  
- Localitat: València
  
No. de Places: Codis(s) de la(s) plaça(s): S-3628
  
Categoria: ASSO/1
  
Perfil:Urbanística I. Urbanística II.
  
- Localitat: València
  
No. de Places: Codis(s) de la(s) plaça(s): S-3480
  
Categoria: ASSO/1
  
Perfil:Urbanística II.
  
- Localitat: València
  
No. de Places: Codis(s) de la(s) plaça(s): S-3571
  
Categoria: ASSO/1
  
Perfil:Urbanística I.
  
- Localitat: València
  
No. de Places: Codis(s) de la(s) plaça(s): S-3625
  
Categoria: ASSO/1
  
Perfil:Aplicacions Informàtiques al Projecte Urbà.
  
ABREVIATURES UTILITZADES:
  
COD: PROFESSORAT CONTRACTAT DOCTOR
  
COL: PROFESSORAT COL·LABORADOR
  
AJD: PROFESSORAT AJUDANT DOCTOR
  
AJ: AJUDANT
  
ASSO/1:: PROFESSORAT ASSOCIAT TIPUS 1
  
TC: DEDICACIÓ A TEMPS COMPLET (37,5 h/setm.)
  
P06: DEDICACIÓ A TEMPS PARCIAL (6 h lectives + 6 h tutories/setm.)
  
P05: DEDICACIÓ A TEMPS PARCIAL (5 h lectives + 5 h tutories/setm.)
  
P04: DEDICACIÓ A TEMPS PARCIAL (4 h lectives + 4 h tutories/setm.)